Datum: 9. 4. 2025

Spoštovani,

objavljamo odgovore na zastavljena vprašanja gospodarskih subjektov za javno naročilo št. **JHL-7/25** **Okoljsko manj obremenjujoče čiščenje poslovnih prostorov,** ki so bila posredovana naročniku preko Portala javnih naročil.

VPRAŠANJE:Datum prejema: 08. 04.2025 8:55

Spoštovani, V razpisni dokumentaciji je navedeno, da mora izvajalec priložiti tudi oceno tveganja za delo z nevarnimi kemičnimi snovmi na delovnem mestu, kot to določa Zakon o varnosti in zdravju pri delu (Uradni list RS, št. 43/11 - ZVZD-1). Ker naše podjetje uporablja izključno ekološka čistila, ki so skladna z Uredbo o zelenem javnem naročanju, me zanima, kaj točno pomeni ta zahteva in zakaj bi bilo potrebno priložiti omenjeno oceno tveganja. Glede na to, da ne uporabljamo nevarnih kemičnih snovi, menimo, da ta zahteva morda ni relevantna za nas, ali pač? Hvala za pojasnilo. Lp.

ODGOVOR:

V skladu z Zakonom o varnosti in zdravju pri delu (Ur. l. RS, št. 43/11 – ZVZD-1) mora delodajalec pisno oceniti tveganja ter sprejeti Izjavo o varnosti z oceno tveganja. Pri oceni tveganja za nevarne kemične snovi so praviloma zapisane vse snovi, katere se uporabljajo v delovnem procesu (v kolikor ni razvrščena kot nevarna je predmetna razvrstitev zapisana) in mora biti usklajena z Elaboratom čiščenja. Razvrstitev med ekološka čistila samo po sebi ne pomeni, da nimajo nevarnih lastnosti, zato je predmetno oceno potrebno priložiti.

VPRAŠANJE:Datum prejema: 08. 04.2025 9:33

Spoštovani, v primeru da se prijavljamo na več sklopov hkrati nas zanima glede refernčnih potrdil sledeče: Ali velja 1 referenca lahko za 2 oz. več sklopov. Govorimo v primeru da posamezna referenca presega na primer 35 000m2 očiščene površine in v kumulativi presega celoten razpisni pogoj. Ali je potrebno za vsak sklop prilagati ločeno referenco, ki ni enaka referenci za drug sklop. hvala za odgovor vnaprej. lep pozdrav,

ODGOVOR:

V skladu z določili razpisne dokumentacije lahko gospodarski subjekt, ki oddaja ponudbo za več sklopov predmeta javnega naročila, s predložitvijo ene reference od istega naročnika, kumulativno izpolni referenčni pogoj za več sklopov skupaj (z enim referenčnih potrdilom) pod pogojem, da so površine za posamezno izvedeno vrsto čiščenj (čiščenje pisarniških prostorov, čiščenje poslovnih prostorov, čiščenje laboratorijev), navedene v referenčnem potrdilu, ustrezne velikosti. Navedeno pomeni, da gospodarski subjekt z npr. potrjeno referenco enega naročnika, ki za posamezno vrsto čiščenj, izkazuje največjo površino za posamezno vrsto čiščenja izmed vseh zahtevanih površin, ki so navedene za posamezni sklop predmeta javnega naročila, hkrati izpolni referenčni pogoj za vse sklope predmeta javnega naročila za katere oddaja ponudbo.

Navedeno ne velja za Sklop št. 5 ENLJ, saj se referenčna zahteva za ta sklop nanaša na skupno vrednosti izvedenih čiščenj v EUR brez DDV (v 12 mesečnem obdobju v zadnjih treh letih pred rokom za predložitev ponudb) in ne na minimalno površino izvedenih čiščenj v m2 (za posamezno vrsto čiščenja).

VPRAŠANJE:Datum prejema: 09. 04.2025 9:40

Spoštovani, Smo podjetje zainteresirani za razpis in imamo sledeča vprašanja: Ali je možen umik pogoja certifikata Družini prijazno podjetje, saj smatramo, da izključuje konkurenčne čistilne servise, ki certifikata nimajo in ne vpliva na kakovost opravljene storitve? Ali je možno namesto bančne garancije predložiti zavarovanje v obliki menic ali izvrsnice? Menimo, da aktualni seznam delavcev, ki bo delo opravljalo lahko predložimo po izboru ponudnika in ne prej, saj to lahko stori samo obstoječi izvajalec? Hvala za dogovore in lep pozdrav.

ODGOVOR:

Naročnik merila za izbiro najugodnejšega ponudnika ne spreminja. Predmet javnega naročila so delovno intenzivne storitve, zato naročnik pri oddaji naročila upošteva socialno odgovorno javno naročanje z vključitvijo meril, ki se nanašajo na socialne vidike. Ministrstvo za javno upravo je na svojih spletnih straneh objavilo primere (nabor) socialnih meril v postopkih javnega naročanja, primernih za delovno intenzivne storitve, v okviru katerih lahko javni naročniki v razpisni dokumentaciji določijo merila za izbiro najugodnejšega ponudnika. V skladu z navedenim, je namen socialnega javnega naročanja ravno razlikovanje med ponudniki, ki sprejemajo različne ukrepe in izvajajo različna dejanja, s katerimi sledijo ciljem socialnega javnega naročanja. Prav tako je naročnik v razpisni dokumentaciji navedel, da je enakovreden certifikat vsak certifikat ali drugo dokazilo oz. listina, izdan/o s strani zunanje neodvisne organizacije, iz katerega je razvidno, da ima ponudnik sprejete ukrepe, s katerimi ima zagotovljen vsaj enak ali bolj strog sistem, kot je predpisan s predmetnim certifikatom (npr. pridobljen vsaj pristopni certifikat »Družbeno odgovoren delodajalec pridobljen na področju usklajevanja zasebnega, družinskega in poklicnega življenja«).

Naročnik vrsto finančnega zavarovanja ne spreminja.

Kadrovsko sposobnosti lahko izpolni vsak gospodarski subjekt, ki navedene zahteve izpolnjuje in ne le trenutni izvajalec, ki izvaja storitve čiščenja pri posameznemu naročniku.

JAVNI HOLDING Ljubljana, d.o.o.

Sektor za javna naročila